ABLATIV APSOLUTNI S PARTICIPOM

* konstrukcija - sastoji se od imenice i participa u ablativu (particip prezenta ili perfekta)
* imenica je pri tom subjekt, a particip predikat
* zamjenjuje vremensku, uzročnu, pogodbenu ili dopusnu rečenicu
* ablativ apsolutni s participom prezenta aktivnog
* *Romulo regnante* Roma parva urbs erat.

Kad je Romul vladao, Rim je bio malen grad.

* particip prezenta se prevodi aktivnom rečenicom s nesvršenim glagolom u vremenu glavnog glagola u rečenici (istovremenost radnje dolazi do izražaja)
* ablativ apsolutni s participom prezenta se prevodi jednom od navedenih zavisno složenih rečenica (izbor ovisi o kontekstu)
* ablativ apsolutni s participom perfekta pasivnog
* *Gallis victis* Vercingetorix cecidit.

Kad su Gali pobijeđeni, Vercingetoriks poginu.

* particip perfekta prevodi se pasivnom rečenicom sa svršenim glagolom (prijevremenost radnje dolazi do izražaja)
* ablativ apsolutni s participom perfekta se može prevesti na četiri načina:

*Graecia capta* Romani victores facti sunt*.*

1. jednostavnom nezavisnom rečenicom i veznikom i

*Grčka je bila osvojena* i Rimljani su postali pobjednici.

1. glagolskim prilogom prošlim ( na –vši)

*Osvojivši Grčku*, Rimljani su postali pobjednici.

1. prijedložnim izrazom (nakon/zbog+ gl. imenica)

*Nakon osvajanja Grčke*, Rimljani su postali pobjednici.

*Zbog osvajanja Grčke*, Rimljani su postali pobjednici.

1. zavisnom rečenicom (jednom od spomenutih četiri - izbor ovisi o kontekstu)
   * *Kad je Grčka bila osvojena*- vremenska
   * *Budući da je Grčka bila osvojena* -uzročna
   * *Ako je Grčka bila osvojena* - pogodbena
   * *Premda je Grčka bila osvojena* -dopusna

ABLATIV APSOLUTNI BEZ PARTICIPA

* umjesto participa u ablativu pored imenice u ablativu mogu stajati:
* imenice kojima se izriče čast, služba, dob ili zanimanje:

|  |  |
| --- | --- |
| Cicerone consule. | Dok je Ciceron bio konzul. |
| Hannibale puero. | Dok je Hanibal bio dječak. |
| Augusto imperatore. | Dok je August bio car. |

* neki pridjevi (vivus 3 – živ, invitus 3 – protiv volje, salvus 3 – zdrav):

|  |  |
| --- | --- |
| Me vivo. | Za mog života. |
| Romanis invitis. | Protiv volje Rimljana. |
| Caesare salvo. | Dok je Cezar bio zdrav. |

* svim primjerima u ablativu apsolutnom bez participa je zajednička vremenska dimenzija